hotchpotch/miracl-hf-unified huggingface dataset:
जेनेलिया डिसूज़ा
जेनेलिया डिसूज़ा (, जन्म ५ अगस्त १९८७), एक भारतीय फ़िल्म अभिनेत्री है। उन्होंने कई तेलगु, हिन्दी, तमिल, कन्नड़ व मलयालम फ़िल्मों में अभिनय किया है। पार्कर पेन के विज्ञापन में अमिताभ बच्चन के साथ अभिनय के चलते मिली प्रसिद्धि के बाद उन्होंने अपने फ़िल्मी करियर की शुरुआत "तुझे मेरी कसम" (२००३) से की थी। उसके बाद उन्हें अपनी फ़िल्म "बॉयज़" के ज़रिए लोकप्रियता हासिल हुई और उन्होंने तेलगु सिनेमा में अपने कदम बढ़ाए।
जेनेलिया ने अपना पहला फ़िल्मफ़ेयर पुरस्कार (तेलगु) २००६ में बनी रोमांस फ़िल्म "बोमरिलू" में अपने अभिनय से प्राप्त किया और उनकी इस भूमिका को समीक्षकों ने भी काफ़ी सराहा। २००८ में उन्होंने "संतोष सुब्रमनियम" जो "बोमरिलू" की तमिल पुनार्निर्मिति थी और बॉलीवुड फ़िल्म "जाने तू या जाने ना" में भूमिका अदा की। अभिनय के साथ ही उन्होंने टेलिविज़न शो "बिग स्विच" की भी मेज़बानी की है व साथ ही साथ वे फैंटा, वर्जिन मोबाइल इण्डिया, फास्टट्रैक, एलजी मोबाइल, गार्नियर लाइट, मार्गो व पर्क इण्डिया की ब्रैंड अम्बैसिडर भी है।
मुंबई में मंग्लोरियाई कैथोलिक परिवार में जन्मी डिसूज़ा का, पालन पोषण एक रोमन कैथोलिक के रूप में बांद्रा में हुआ। उनकी माँ जेनेट डिसूज़ा एक बहुराष्ट्रीय फार्मा कंपनी की भूतपूर्व प्रबंध निदेशक (मैनेजिंग डाइरेक्टर) है जिन्होंने २००४ में अपनी नौकरी जेनेलिया के करियर में सहायता प्रदान करने के लिए छोड़ दी। उनके पिता नील डिसूज़ा टाटा कंसल्टेंसी सर्विसेज में एक उच्चाधिकारी है। जेनेलिया का नाइजल डिसूज़ा नाम का एक छोटा भाई है जो मुंबई शेयर बाजार में कार्य करता है। डिसूज़ा के मुताबिक उनका नाम "जेनेलिया" का अर्थ है "मुश्किल से पाई जाने वाली" और यह उन्के मातापिता जेनेट व नील का मिश्रित नाम है। उन्हें अक्सर उनके घरेलु नाम "जीनु" से पुकारा जाता है।
डिसूज़ा ने अपनी पढ़ाई अपोस्टोलिक कारमेल हाई स्कूल, बांद्रा से की और बाद में मैनेजमेंट शिक्षा में उपाधि के लिए सेंट ऐंड्रूज़ कॉलेज में दाखिला लिया। उन्होंने अपनी उपाधि "तुझे मेरी कसम" में कार्य करते वक्त प्राप्त् की और उसके बाद इनका विचार किसी बहुराष्ट्रीय कंपनी में कार्य करने का था। उन्हें कॉलेज में खेल और पढ़ाई में रुचि थी और वे एक राज्य स्तरीय एथलीट व राष्ट्रीय स्तर की फुटबॉल खिलाड़ी रही हैं।
डिसूज़ा ने अपने मॉडलिंग करियर की शुरुआत १५ वर्ष की उम्र से की जहां उन्हें एक शादी में देखा गया था। उनका चुनाव पार्कर पेन के विज्ञापन में अमिताभ बच्चन के साथ किया गया जो उनकी परीक्षा से दो दिन पहले ही थी। शुरुआत में परीक्षा के चलते उन्होंने मना कर दिया परन्तु निर्देशक ने उन्हें चित्रीकरण के लिए मना लिया। इस विज्ञापन के कारण उन्हें बड़ी प्रसिद्धि प्राप्त हुई। उन्होंने बाद में फ़ेयर एंड लवली २००३ क्रिकेट विश्वकप के विज्ञापन में कृष्णामाचारी श्रीकांत के साथ अभिनय किया।
इमरान ख़ान (अभिनेता)
इमरान ख़ान (बांग्ला: ইমরান খ়ান), (जन्म: 13 जनवरी, 1983) एक भारतीय हिन्दी फ़िल्म के अभिनेता हैं। ये अभिनेता आमिर खान व निर्माता-निर्देशक मंसूर खान के भांजे है।
खान ने २००८ में फ़िल्म "जाने तू या जाने ना" ने अभिनय क्षेत्र में पदार्पण किया था। इस फ़िल्म के लिए उन्हें सर्वश्रेष्ठ नए अभिनेता का फ़िल्मफेयर पुरस्कार मिला था। उन्होंने बाद में "आई हेट लव स्टोरीज़" (२०१०), "देली बेली" (२०११) और "मेरे ब्रदर की दुल्हन" (२०११) जैसी सफल फ़िल्मों में काम किया।
खान का जन्म मैडिसन, विस्कजिन, अमेरिका में हुआ था। उनके पिता अनिल पाल, एक हिन्दी-बंगाली, लिंक्डइन में एक कन्सल्टंट के रूप में कार्यरत है और माँ नुज़हत खान, एक मुस्लिम, है। जब वे डेढ़ साल के थे तब उनके माता-पिता का तलाक हो गया और उन्होंने अपना आखरी नाम पाल से बदल कर खान रख लिया। ये अभिनेता आमिर खान व निर्माता-निर्देशक मंसूर खान के भतीजे है और नासिर हुसैन, जों एक निर्देशक व निर्माता है, के पोते है। भारत में उन्होंने बोम्बे स्कॉटिश स्कुल में पढ़ाई की पर बाद में ऊटी स्तिथ एक बोर्डिंग स्कुल में दाखिला ले लिया।
खान ने अपने मामा आमिर खान की फ़िल्म "क़यामत से क़यामत तक" (१९८८) और "जों जीता वोही सिकंदर" (१९९२) में बालकलाकार के रूप में काम किया। दोनों ही फ़िल्मों में उन्होंने नन्हे आमिर खान की भूमिका निभाई थी। उनकी निर्देशक बनने की इच्छा थी पर अंततः वे अभिनेता बन गए। खान ने मुंबई स्थित किशोर नामित कपूर के अभिनय के विद्यालय में दाखिला लिया।
खान ने मुख्य अभिनेता के रूप में २००८ में बनी फ़िल्म "जाने तू या जाने ना" से फ़िल्म ससृष्टि में पदार्पण किया जिसे अब्बास टायरवाला ने निर्देशित व आमिर खान व मंसूर खान ने निर्मित किया था और इसमें जेनेलिया डिसूज़ा सह अभिनेत्री के रूप में थी। खान ने ५४वे फ़िल्मफेयर पुरस्कारों में फरहान अख्तर के साथ सर्वश्रेष्ठ उभरते अभिनेता का ख़िताब जीता था।
उनकी अगली फ़िल्म संजय दत्त व मिनिषा लाम्बा के साथ "किडनैप" थी जिसमे इन्होने नकारात्मक भूमिका निभाई थी। शुरुआत अच्छी होने के बावजूद फ़िल्म बॉक्स ऑफिस पर पिट गई जिसका कारण समीक्षकों ने फ़िल्म के खराब निर्देशन को कहा। इसके बावजूद खान के अभिनय को काफ़ी सराहा गया और उन्हें २००९ आइफा पुरस्कारों में नामांकन प्राप्त हुआ। खान की अगली फ़िल्म श्रुती हासन और संजय दत्त के साथ बनी "लक" थी।
२०१० में उन्होंने अब्बास टायरवाला की फ़िल्म "झूठा ही सही" में अपनी आवाज़ दी। २०१० की उनकी सबसे पहली सिलिज़ "आई हेट लव स्टोरीज़" थी जिसमे उन्होंने सोनम कपूर के साथ कार्य किया था और इसका निर्देशन पुनीत मल्होत्रा व निर्माण करण जोहर ने किया था। फ़िल्म व्यापारिक दृष्टी से सफल रही। उनकी अगली फ़िल्म "ब्रेक के बाद" थी जिसका निर्देशन दानिश असलम ने व निर्माण कुणाल कोहली ने किया था किन्तु यह फ़िल्म बोज ऑफिस पर कामियाब नहीं हो पाई। इसके बाद खान ने अंग्रेज़ी भाषा की हास्य फ़िल्म "देली बेली" में भूमिका संभाली जिसका निर्देशन अभिनय देओ ने किया था। फ़िल्म समीक्षाओं व व्यापर की दृष्टी से बड़ी सफलता सिद्ध हुई। खान ने बाद में "मेरे ब्रदर की दुल्हन" में कटरीना कैफ के साथ भूमिका निभाई जिसे ९ सितंबर २०११ को रिलीज़ किया गया। फ़िल्म को मिली जुली प्रतिक्रिया मिली पर यह सफल रही।
चमड़ा
चमड़ा जानवरों की खाल को कमा कर प्राप्त की गयी एक सामग्री है। कमाना या चर्मशोधन एक प्रक्रिया है जो पूयकारी खाल को एक टिकाऊ और विभिन्न प्रयोगों मे आने वाली सामग्री में परिवर्तित कर देती है। चमड़ा बनाने में मुख्यतः गाय और भैंस की खाल का प्रयोग किया जाता है। लकड़ी और चमड़ा ही दो ऐसी सामग्री हैं जो अधिसंख्य प्राचीन तकनीकों का आधार हैं। चमड़ा उद्योग और लोम उद्योग अलग अलग उद्योग हैं और उनकी यह भिन्नता उनके द्वारा प्रयुक्त कच्चे माल के महत्व से पता चलती है। जहां चमड़ा उद्योग का कच्चा माल मांस उद्योग का एक उपोत्पाद है वहीं लोम चर्म उद्योग में लोम की मांस से अधिक महत्वता है। चर्मप्रसाधन भी जानवरों की खालों का इस्तेमाल करता है, लेकिन इसमें आमतौर पर सिर और पीठ का हिस्सा ही प्रयोग में आता है। चर्म और खाल से गोंद और सरेस (जिलेटिन) का उत्पादन भी किया जाता है।
चमड़े का उपयोग अनेकों कामों में होता है, जैसे जूता, कपड़ा, दास्ताने, पुस्तकों की बाइण्डिंग, मूर्ति, फर्नीचर, एवं शस्त्र आदि।
वृद्धावस्था
वृद्धावस्था या बुढापा जीवन की उस अवस्था को कहते हैं जिसमें उम्र मानव जीवन की औसत काल के समीप या उससे अधिक हो जाती है।  वृद्ध लोगों को रोग लगने की अधिक सम्भावना होती है। उनकी समस्याएं भी अलग होती हैं। वृद्धावस्था एक धीरे-धीरे आने वाली अवस्था है जो कि स्वभाविक व प्राकृतिक घटना है। वृद्ध का शाब्दिक अर्थ है बढ़ा हुआ, पका हुआ, परिपक्व।
वृद्धावस्था में प्रत्येक मनुष्य की ऊँचाई 2 से 5 प्रतिशत तक कम हो जाती है।
लिनक्स मिण्ट
लिनक्स मिंट उबंटू और डेबियन पर आधारित और समुदाय द्वारा संचालित पर्सनल कंप्यूटर के लिए एक प्रचालन तन्त्र है। मूल रूप से यह उबंटू से अलग इसलिये हैं क्योंकि इसमे पेहले से मीडिया के कोडॅक हैं। इसके अतिरिक्त मिन्ट का उपयोग इंटरफ़ेस भी उबंटू से अलग है। मिन्ट के सबसे नये संस्करण (version) का नाम लिनक्स मिन्ट 18.3 'सिल्विया ' है। इसे लिनक्स मिन्ट की वेबसाइट www.linuxmint.com से आई.इस.ओ रूप में डाउनलोड किया जा सकता है। लिनक्स मिंट में कुछ अमुक्त सॉफ्टवेयर के साथ साथ मुक्त और ओपेन सोर्स सॉफ्टवेयर भी पहले से इंस्टॉल किए हुए मिलते हैं।
मेस्टिज़ो
मेस्टिज़ो एक स्पैनिश और पुर्तगाली (Mestiço) परिभाषिक शब्द है जिसे दक्षिण अमेरिका के पूर्व स्पैनिश साम्राज्य और पुर्तगाली साम्राज्य में स्पेनी या पुर्तगाली उपनिवेशकों और मूल अमेरिकी निवासियों की मिश्रित संतानों का उल्लेख करने के लिए प्रयोग किया जाता है। लैटिन अमेरिका की आबादी का एक बहुत बड़ा हिस्सा इस विशेष जातीय मिश्रण से उत्पन्न मेस्टिज़ो लोगों से बनता है।हिन्दी में इस प्रकार की दो भिन्न नस्ल के मिलन से उत्पन्न संतान वर्णसंकर कहलाती है।
इस शब्द को कई बार गलत रूप में एशिया-प्रशान्त इलाकों के उन लोगों के लिए प्रयोग किया जाता है जो यूरोपीय और मूल निवसियों की संताने हैं।
किर्गिज़स्तानी सोम
सोम (किर्गिज़: сом) मध्य एशिया में स्थित किर्गिज़स्तान गणराज्य की मुद्रा है। इसका आईएसओ 4217 मुद्रा कोड KGS है। सोम 100 तैय्यिन (किर्गिज़: тыйын) में समविभाजित है। सोम को 10 मई 1993 में सोवियत रूबल के स्थान पर 1 सोम = 200 रूबल की दर पर जारी किया गया था।
सोवियत संघ में कजाख़, किर्गिज़ और उज्बेक लोग रूबल को सोम कहते थे, जिसकी वजह से नोट पर अंकित संघ की 15 आधिकारिक भाषाओं में शामिल यह नाम भी लिखा हुआ होता था। सोम का अर्थ कजाख़, किर्गिज़, उज्बेक और उईगर में "शुद्ध" होता है, इसके अलावा कई अन्य तुर्कीक भाषाओं में इसका अर्थ "शुद्ध सोना" होता है।
सिक्के 10 और 50 तैय्यिन मूल्यवर्ग में मौजूद हैं, जो तांबे की परत चढ़े हुए लोहे से बने हैं और 1, 3 और 5 सोम जस्ता की परत चढ़े हुए लोहे से बने हुए हैं। सिक्के जनवरी 2008 में पहली बार जारी किए गए, जिन्हें कज़ाख़िस्तान में ढाला गया था। सोने और चांदी के बने हुए अनेक मूल्यवर्ग के सिक्के मौजूद है, इसके अलावा पीतल का बना हुआ 1 तैय्यिन सिक्का खासतौर से संग्राहकों के लिए बनाया गया है।
1993 में सरकार ने 1, 10 और 50 तैय्यिन नोट और कज़ाख़िस्तान बैंक ने 1, 5 और 20 सोम के नोट जारी किए। 1994 में कज़ाखिस्तान बैंक ने 1, 5, 10, 20, 50 और 100 मूल्यवर्ग के सोम नोटों की दूसरी श्रृंखला जारी की। 1997 के बाद से 1, 5, 10, 20, 50, 100, 200, 500 और 1000 सोम मूल्यवर्ग के नोटों की तीसरी श्रृंखला जारी की गई। 2009 में किर्गिज़स्तान बैंक ने 20, 50 और 100 सोम के अलावा 5000 मूल्यवर्ग का सोम जारी किया।
किर्गिज़ भाषा
किर्गिज़ एक तुर्की भाषा है और रूसी भाषा के अतिरिक्त यह किर्गिज़स्तान की आधिकारिक भाषा है। कुल के हिसाब से यह अल्तेय से बहुत निकट से और कज़ाख से दूर से जुड़ती है। हालाँकि वर्तमान समय में भाषीय सम्मिलन की वजह से किर्गिज़ और कज़ाख के बीच ज्यादा निकटता नजर आती है।
किर्गिज़ भाषा किर्गिज़स्तान, चीन, अफ़गानिस्तान, कज़ाख़िस्तान, ताजिकिस्तान, तुर्की, उज़्बेकिस्तान, पाकिस्तान और रूस में करीबन 40 लाख लोगों द्वारा बोली जाती है। किर्गिज़ २०वीं शताब्दी तक मूलतः संशोधित अरबी-फ़ारसी लिपि में लिखी जाती थी, जिसके बाद कुछ समय के लिए रोमन लिपि का इस्तेमाल किया जाने लगा। बाद में सोवियत संघ के प्रभाव की वजह से सिरिलिक वर्णमाला मानक बन गई और आज तक चलन में है। हालाँकि कुछ लोग आज भी अरबी लिपि का उपयोग करते हैं। सोवियत संघ के 1991 में विघटन और देश के स्वतंत्र होने के बाद से किर्गिज़ भाषा को पुनः रोमन लिपि में कुछ किर्गिज राजनीतिज्ञ बात कह रहे हैं, लेकिन इस योजना को मूर्त रूप नहीं दिया जा सका।
आजकल, यह अभी भी मुख्य भाषा मुख्य शहरों में, इस तरह के रूप में बिश्केक जबकि किरगिज़ जारी है जमीन खोने विशेष रूप से युवा पीढ़ी के बीच।
कैर
कैर या करीर या केरिया या कैरिया एक मध्यम या छोटे आकार का पेड़ है। यह पेड़ ५ मीटर से बड़ा प्राय: नहीं पाया जाता है। यह प्राय: सूखे क्षेत्रों में पाया जाता है। यह दक्षिण और मध्य एशिया, अफ्रीका और थार के मरुस्थल में मुख्य रूप से प्राकृतिक रूप में मिलता है। इसमें दो बार फ़ल लगते हैं: मई और अक्टूबर में। इसके हरे फ़लों का प्रयोग सब्जी और आचार बनाने में किया जाता है। इसके सब्जी और आचार अत्यन्त स्वादिष्ट होते हैं। पके लाल रंग के फ़ल खाने के काम आते हैं। हरे फ़ल को सुखाकर उनक उपयोग कढी बनाने में किया जता है। सूखे कैर फ़ल के चूर्ण को नमक के साथ लेने पर तत्काल पेट दर्द में आराम पहुंचाता है।
कैर या करीर या केरिया या कैरिया एक मध्यम या छोटे आकार का पेड़ है। यह पेड़ ५ मीटर से बड़ा प्राय: नहीं पाया जाता है। यह प्राय: सूखे क्षेत्रों में पाया जाता है। यह दक्षिण और मध्य एशिया, अफ्रीका और थार के मरुस्थल में मुख्य रूप से प्राकृतिक रूप में मिलता है। इसमें दो बार फ़ल लगते हैं: मई और अक्टूबर में।↵इसके हरे फ़लों का प्रयोग सब्जी और आचार बनाने में किया जाता है। इसके सब्जी और आचार अत्यन्त स्वादिष्ट होते हैं। पके लाल रंग के फ़ल खाने के काम आते हैं। हरे फ़ल को सुखाकर उनक उपयोग कढी बनाने में किया जता है। सूखे कैर फ़ल के चूर्ण को नमक के साथ लेने पर तत्काल पेट दर्द में आराम पहुंचाता है।
कैर भारत में प्राय: राजस्थान राज्य में पाया जाता हैं। इसमें लाल रंग के फूल आते हैं इसके कच्चे फल की सब्जी बनती हैं जो राजस्थान में बहूत प्रचलित हैं।कैर के पक्के फलों को राजस्थान में स्थानीय भाषा ढालु कहते हैं।
महाभारत में करीर का वर्णन पिलु और शमी के साथ किया गया है। महाभारत के कर्ण पर्व अध्याय ३० स्लोक १० में एक बाहीक जो कुरु-जांगल देश में अपनि पत्नी को याद करता है कि कब वह सतलज नदी पार कर जायेगा और शमी, पिलु और करीर के वनों में जौ के सत्तु के बने लड्डू का बिना पानी के दही के साथ स्वाद ले सकेगा।
राजस्थानी भाषा में कैर पर कहावतें प्रचलित हैं। कुछ कहावतें नीचे दी जा रही हैं: अर्थात बैठो छाया में चाहे कैर ही हो और रहो भाईयों के बीच चाहे बैर ही हो।
बाज़
बाज़ एक शिकारी पक्षी है जो कि गरुड़ से छोटा होता है। इस प्रजाति में दुनिया भर में कई जातियाँ मौजूद हैं और अलग-अलग नामों से जानी जाती हैं।
वयस्क बाज़ के पंख पतले तथा मुड़े हुए होते हैं जो उसे तेज़ गति से उड़ने और उसी गति से अपनी दिशा बदलने में सहायता करते हैं।
आमतौर पर हम चीते को उसकी तेज रफ्तार से जानते है मगर कई ओर भी पशु-पक्षी है जो अपनी श्रेणियों में स्पीड के लिए पहचाने जाते है | National Geographic Channel द्वारा किये गये अपने रिसर्च के आधार पर 10 सबसे तेज जीव-जन्तुओ की सूची जारी की है जिसमे से हम आपको बाज के बारे में आपको जानकारी देंगे जिसे पेरेग्राइन फाल्कन के नाम से भी जाना जाता है |
यह पक्षी 320 किमी प्रति घंटे से भी अधिक गति से उड़ सकता है | यह माँसाहारी होता है | जंगलो में इसका जीवनकाल 17 वर्षो का होता है | मादा आकार में नर से ज्यादा बड़ी होती है | इनके शरीर की लम्बाई 13-23 इंच तथा पंख की लम्बाई 29-47 इंच | यह सिर्फ आसमान का सबसे तेज पक्षी ही नही बल्कि धरती पर सबसे तेज दौड़ने वाला पक्षी है | छाती की मजबूत मांसपेशियाँ , लम्बे पंख और स्ट्रीमलाइन आकार के फाल्कन सही मायने में रफ्तार के लिए ही बने है | यह अंटार्टिका के अलावा अन्य सभी महाद्वीपों पर पाया जाता है | यह ऊँचे पहाडो , विस्तृत रेगिस्तान और जंगलो में रहना पसंद नही करता है | इसे नीली स्लेटी और उसी रंग के लम्बे नुकील पंखो और पेट पर सफेद एवं काले धब्बो से पहचाना जाता है | यह मीडियम साइज़ के चिड़िया जैसे बत्तख और चमकादड को अपना शिकार बनाता है | ये 2-3 वर्षो में ब्रीड करते है | इसकी नाक पर एक टयूबर सेल्स होते है जो डाइविंग के दौरान साँस लेने में मदद करते है | इसकी 1500-2000 प्रजाति होती है | मादा फाल्कन एक बार में 3-5 अंडे देती है | इन्हें सबसे अच्छा फ्लाइंग मशीन कहा जाता है | घुमन्तु बाज UAE का राष्ट्रीय पक्षी है और इसे शिकागो का भी सिटी बर्ड घोषित किया हुआ है | द्वितीय विश्व युद्ध में कबूतरों द्वारा भेजे संदेशो को रोकने के लिए घुमन्तु बाज का इस्तेमाल किया जाता था |
@ ये एक बार उड़ान भरने के बाद लगभग 6 से 8 घटें हवा में रह सकता है|
सुसीलो बाम्बांग युद्धोयोनो
सुसीलो बाम्बांग युद्धोयोनो (जन्म 9 सितंबर 1949) एक सेवानिवृत्त सेना अधिकारी हैं, जिन्होंने इंडोनेशिया के सातवें राष्ट्रपति के रूप में 20 अक्टूबर को पदभार संभाला। राष्ट्रपति पद पर वे वर्ष 2004 से बने हुए हैं, जब उन्होंने राष्ट्रपति पद के चुनाव में मेगावती सुकर्णोपुत्री को पराजित किया था।
जिओवानी स्क्यापारेल्ली
जिओवानी विर्गिनियो स्क्यापारेल्ली (14 मार्च 1835 - 4 जुलाई 1910) एक इतालवी खगोलज्ञ और वैज्ञानिक इतिहासकार थे। उन्होंने टुरिन विश्वविद्यालय और बर्लिन वेधशाला में अध्ययन किया था। 1859-1860 में उन्होंने पुलकोवो वेधशाला में काम किया और बाद में ब्रेरा वेधशाला में चालीस वर्षों से ऊपर काम किया। वे इटली साम्राज्य के सभासद भी थे, आकादेमिया दी लिंसी, द अकादेमिया डेल्ले स्सिएंज़े दी तोरिनो और द रेगियो इस्तिठुठो लोम्बर्दो के भी सदस्य थे और विशेष रूप से मंगल ग्रह के अपने अध्ययन के लिए जाने जाते हैं। उनकी भतीजी, एल्सा स्क्यापारेल्ली, एक प्रसिद्ध फ़ैशनेबल वस्त्र-निर्माता बनी।
स्क्यापारेल्ली के योगदानों में, मंगल ग्रह के बारे में उनका दूरबीनी अवलोकन भी शामिल है। अपने प्रारम्भिक अनुवीक्षण में उन्होंने मंगल के "समुद्रों" और "महाद्वीपों" को नाम दिया। 1877 में इस ग्रह की "महान विरोध" स्थिति के दौरान, उन्होंने मंगल की सतह पर रैखिक संरचनाओं के घने जाल देखे, जिसे उन्होंने इतालवी में "कनाली" कहा, जिसका अर्थ अंग्रेज़ी में "चैनल्स" था, लेकिन ग़लत अनुवाद से "कनाल्स" बन गया। यद्यपि द्वितीय शब्द कृत्रिम निर्माण को सूचित करता है, पूर्ववर्ती शब्द यह संकेतार्थ देता है कि यह भूमि का प्राकृतिक विन्यास भी हो सकता है। इस गलत अनुवाद से मंगल ग्रह पर जीवन के बारे में विभिन्न मान्यताएं पैदा हुईं, क्योंकि मंगल के "कनाल्स" (नहर) जल्द ही विख्यात हो गए, जिससे मंगल पर जीवन की संभावना के बारे में परिकल्पना, अटकलें और लोकगीत की लहरें उठीं। इन कृत्रिम नहरों (canals) के सबसे उत्कट समर्थकों में प्रसिद्ध अमेरिकी के खगोलज्ञ पेर्सिवल लोवेल थे, जिन्होंने अपना अधिकांश जीवन इस लाल ग्रह पर बुद्धिमान-जीवन के अस्तित्व को साबित करने में व्यतीत किया था। लेकिन बाद में इतालवी खगोलज विसन्ज़ो सरुल्ली के प्रेक्षण को उल्लेखनीय प्रशंसा करते हुए वैज्ञानिकों ने सुनिश्चित किया कि प्रसिद्ध चैनल्स वास्तव में मात्र दृष्टिभ्रम थे।
अपनी पुस्तक, "लाइफ ऑन मार्स" में स्क्यापारेल्ली लिखते हैं कि: ""हम जिन सही चैनलों को जानते हैं, उनके बजाय हमें मिट्टी में ऐसे गर्तों की कल्पना करनी चाहिए, जो अधिक गहरे ना हों, हजारों मील सीधी दिशा में 100, 200 किलो मीटर या अधिक चौड़े हों। मैंने पहले ही बताया है कि मंगल ग्रह पर वर्षा के अभाव में, संभवतः ये चैनल ही प्रमुख रचना-तंत्र रहे हों जिनके द्वारा पानी (और उसके साथ कार्बनिक जीवन) ग्रह की शुष्क सतह पर फैल सकता है।""
सौर प्रणाली के पिंडों के पर्यवेक्षक के रूप में स्क्यापारेल्ली ने युग्म नक्षत्रों पर काम करते हुए, अप्रैल 26, 1861 को क्षुद्र ग्रह 69 हेस्पेरिया की खोज की और प्रदर्शित किया कि पेर्सीड्स और लेओनिड्स उल्कापात धूमकेतु से जुड़े हैं। उदाहरण के लिए, उन्होंने साबित किया कि लेओनिड्स उल्कापात का परिक्रमा-पथ, धूमकेतु टेम्पल-टटल से मेल खाता है। उनके इस प्रेक्षण ने खगोल वैज्ञानिकों की इस परिकल्पना में मुख्य भूमिका निभाई कि उल्कापात धूमकेतु के निशान हो सकते हैं, जो बाद में बहुत सटीक साबित हुआ।
स्क्यापारेल्ली शास्त्रीय खगोल विज्ञान के इतिहास के विद्वान थे। बाद के आधुनिक खगोलविदों से भिन्न, उन्होंने ही पहली बार यह समझा कि निडस तथा कैलिपस के यूडोक्सस के समकेन्द्री पिंडों को भौतिक पिंडों के रूप में नहीं लिया जाना हैं, बल्कि सिर्फ आधुनिक फ़ोरियर श्रृंखला के एल्गोरिथम के अंग के रूप में लिया जाना चाहिए।  पुरस्कारउनके नाम पर नामित
लाओ किप
कीप (लाओ: ກີບ; कोड: LAK; चिह्न: ₭ या ₭N) 1952 से लाओस की मुद्रा है। एक कीप सौ अत् (ອັດ)। से विभाज्य है।
फ्रांसीसी अधिकारियों द्वारा क्षेत्र पर कब्जा किए जाने से पहले वियनितएन की मुक्त कीप सरकार ने 1945-1946 में 10, 20 और 50 अत् और 10 कीप मूल्यवर्ग के नोट जारी किए थे।
1952 में कीप को फ्रांसीसी इंडोचाइना पियास्त्रे के स्थान पर पुनः जारी किया गया। कीप (फ्रांसीसी में पियास्त्रे) सौ अत् (लाओ) अथवा सेंट (फ्रांसीसी) से समविभाजित था।
सिक्के फ्रांसीसी और लाओ भाषा में 10, 20 और 50 अत् मूल्यवर्ग के जारी किए गए। चीनी सिक्कों की तरह सभी सिक्के एल्यूमिनियम के बने हुए थे, जिनके बीच में छेद था। सिक्के केवल 1952 में जारी किए गए थे।
1953 में इंस्टीट्यूट देस इतेत्स दू काम्बोज, दू लाओस इत दू वियतनाम की लाओ शाखा ने पियास्त्रे और कीप जारी किए। नोट 1, 5, 100 और 1000 कीप/पियास्त्रे के थे।
1957 में सरकार न केवल कीप में नोट जारी किए। नोट 1, 5, 10, 20, 50, 100 और 500 कीप मूल्यवर्ग के थे। 1963 में 200 और 1000 मूल्यवर्ग के कीप जोड़े गए, जिसके बाद 1975 में 5000 कीप जारी किया गया। सभी बैंकनोट फ्रांस में छापे गए थे।
पाथेट लाओ के नियंत्रण वाले क्षेत्र में 1976 से पहले पाथेट लाओ कीप 1, 10, 20, 50, 100, 200 और 500 मूल्यवर्ग में जारी किए गए। नोटों की छपाई चीन में हुई थी। 1976 में पातेट लाओ द्वारा पूरे देश पर अधिकार जमा लेने के बाद शाही कीप के स्थान पर पूरे देश में पाथेट लाओ चलन में आ गए। दोनों मुद्राओं की बीच विनिमय दर एक पाथेट कीप = 20 शाही कीप रखी गई थी।
1980 में 10, 20 और 50 अत् मूल्यवर्ग के सिक्के जारी किए गए, जिसके बाद 1985 में 1, 5, 10, 50 मूल्यवर्ग के कीप सिक्के जारी किए गए। हालांकि, मुद्रास्फिति की वजह से लाओस में वतर्मान समय में सिक्के चलन में नहीं हैं।
1979 में 1, 5, 10, 20, 50 और 100 मूल्यवर्ग के कीप नोट जारी किए गए। 1988 में 500 कीप नोट शामिल किया गया। जिसके बाद में 1992 में 1000 कीप, 1997 में 2000 और 5000 कीप, 2002 में 10,000 और 20,000 कीप और 17 जनवरी 2006 को 50,000 मूल्यवर्ग के कीप जारी किए गए।
धीरेन्द्रनाथ मजूमदार
धीरेंद्रनाथ मजूमदार (1903 - 31 मई 1960) भारत के अग्रणी नृतत्ववेत्ता (Anthropologist) थे।
धीरेंद्रनाथ मजूमदार का जन्म 3 जून, 1903 में पटना में हुआ। वह ढाका जिले के निवासी थे। 1924 में कलकत्ता विश्वविद्यालय से नृविज्ञान की एम ए परीक्षा में वह प्रथम श्रेणी में प्रथम आए। 1928 में वह लखनऊ विश्वविद्यालय के अर्थशास्त्र तथा समाजशास्त्र विभाग में प्राध्यापक नियुक्त हुए। 1946 में वह नृविज्ञान के रीडर बनाए गए और 1950 में प्रोफेसर हुए। 1950-51 में उनकी अध्यक्षता में नृविज्ञान विभाग स्थापित हुआ। वह आर्ट्स फैक्ल्टी के डीन भी थे जब 31 मई 1960 को उनका देहावसान हुआ।
1935 में केंब्रिज विश्वविद्यालय से कोल्हन के हो लोगों में सांस्कृतिक संपर्क तथा आसंस्करण पर हॉड्सन के निर्देशन में तैयार की गई थीसिस पर उन्हें पी-एच डी की उपाधि मिली। 1941 और 1946 के बीच डॉ मजूमदार ने तत्कालीन संयुक्त प्रांत, अविभाजित बंगाल, गुजरात, काठियावाड़ और कच्छ में लगभग 10,000 लोगों के मानवमितीय माप लिए और उनके रक्तसमूहों का अध्ययन किया। अकेले किसी भारतीय नृतत्ववेत्ता ने इतने अधिक लोगों के माप आज तक नहीं लिए हैं। जातिविज्ञान (एथ्नोग्रैफी) संबंधी उनका कार्य बहुमूल्य है। हो लोगों के अलावा जौनसार बावर के खसों तथा दुद्धी (दक्षिणी मिर्जापुर) के कबीलों के बारे में उनका ज्ञान अगाध था।
डॉ मजूमदार ने केंब्रिज विश्वविद्यालय में व्याख्यान भी दिए थे। उनके अन्य प्रसिद्ध व्याख्यान निम्नलिखित हैं -- 1936-37 में विएना में भारतीय संस्कृति पर कई व्याख्यान, 1942 में देहरादून में भारतीय प्रजातियों तथा संस्कृतियों पर छह व्याख्यान, 1946 में नागपुर विश्वविद्यालय में श्री महादेव हरि वठोडकर स्मारक व्याख्यान, 1952-53 में कॉर्नेंल विश्वविद्यालय, इथैका, में विज़िटिग प्रोफेसर ऑव फ़ार ईस्टर्न स्टडीज़; 1957 में लंडन विश्वविद्यालय के स्कूल ऑव ओरिएंटल ऐंड ऐफ्रीकन स्टडीज़ में विजिटिंग प्रोफेसर तथा 1959 में हेग में भारतीय सामाजिक नृविज्ञान पर व्याख्यान।
उन्होंने 1939 में लाहौर में भारतीय विज्ञान कांग्रेस के 26वें अधिवेशन में नृविज्ञान तथा पुरातत्व अनुभाग की अध्यक्षता की। 1941 में वह नेशनल इंस्टीट्यूट ऑव साएंसेज ऑव इंडिया के फेलो चुने गए। 1956 में वह भारतीय समाजशास्त्र सम्मेलन के अध्यक्ष थे। देश विदेश के अनेक विश्वविद्यालयों तथा शोध संस्थानों से विभिन्न रूप में संबंधित होने के अतिरिक्त वह नृविज्ञान की केंद्रीय सलाहकार परिषद, इंडियन काउंसिल फॉर कल्चरल रिलेशंस के कार्यकारी मंडल आदि के सदस्य थे।
डॉ मजूमदार रॉयल ऐंथ्रोपोलॉजिकल सोसायटी ऑव ग्रेट ब्रिटेन ऐंड आयर्लैंड के फेलो थे। 1952 में भारतीय नृतत्ववेत्ताओं के अग्रणी के रूप में उनकी अंतरराष्ट्रीय प्रतिष्ठा स्थापित हुई जब न्यूयार्क में नृविज्ञान की प्रतिष्ठा विषयक विश्वव्यापी सर्वेक्षण के लिये वेनर ग्रेन फाउंडेशन द्वारा आयोजित अंतरराष्ट्रीय गोष्ठी में उन्होंने भारत, पाकिस्तान, बर्मा तथा सिंहल के एकमात्र प्रतिनिधि के रूप में भाग लिया। 1953 में अमरीकन एसोसिएशन ऑव फ़िज़िकल ऐंथ्रोपोलॉजिस्ट्स ने उन्हें विदेशी फेलो निर्वाचित किया। वह इंटरनेशनल यूनियन फॉर दि साएंटिफिक स्टडी ऑव पॉप्युलेशन (संयुक्त राष्ट्र संघ) के सदस्य थे। उसी वर्ष फ्रांस में उन्होंने अंतरराष्ट्रीय समाजशास्त्र कांग्रेस में भाग लिया।
1945 में डॉ मजूमदार ने एथ्नोग्राफिक ऐंड फोक कल्चर सोसायटी, यू पी, की स्थापना की और 1947 में उसकी ओर से "दि ईस्टर्न ऐंथ्रोपोलॉजिस्ट" का प्रकाशन आरंभ किया। हिंदी में "प्राच्य मानव वैज्ञानिक" के भी कुछ अंक प्रकाशित हुए। उनकी लिखी मुख्य पुस्तकें निम्न हैं -
तंत्रिकादौर्बल्य
तंत्रिकादौर्बल्य, मन:श्रांति या न्यूरैस्थिनिया (Neurasthenia) शारीरिक और मानसिक थकान की अवस्था है, जिसमें व्यक्ति निरंतर थकान और शक्ति के ह्रास का अनुभव करता है। हिन्दी में इसे 'तंत्रिकावसाद' भी कहते हैं।
तंत्रिकादौर्बल्य के मुख्य कारण अत्यधिक शारीरिक परिश्रम, दीर्घकालीन संवेगात्मक तनाव, मानसिक श्रम और चिंता इत्यादि हैं। चाय, काफी तथा मदिरा का अत्यधिक सेवन, इन्फ्लुएंजा, आंत्रिक ज्वर एवं प्रवाहिका (पेचिस) आदि भी इसकी उत्पत्ति और विकास में योग देते हैं।
इसके लक्षण मुख्यतया दो प्रकार के हैं :  शारीरिक लक्षणों के अंतर्गत साधारणतया व्यक्ति को निरंतर शारीरिक क्षीणता, रक्ताल्पता, अनिद्रा, थकान एवं शरीर का भारीपन और विशेष रूप से आमाशय संबंधी विकार, जैसे औदरिक क्लेश आदि, खट्टी डकार आना, कब्ज रहना तथा हृदय संबंधी विकार, जैसे धड़कन इत्यादि का अनुभव होता है। इनके अतिरिक्त अत्यधिक संवेदनशीलता, मेरुदंड के कुछ भागों में वेदना, मांसपेशियों में व्यतिक्रम, पलक, जिह्वा और हाथों में कंपन का भी अनुभव करता है। मानसिक लक्षणों के अंतर्गत व्यक्ति को सिर के अंदर तनाव तथा कुछ रेंगने का अनुभव होता है। सर्वांग वेदना, किसी चीज पर एकाग्रचित्त न हो पाना और अधिक देर तक मानसिक कार्य करने में असमर्थ रहना भी इसके लक्षण हैं। रोगी के स्वभाव में संवेगात्मक अस्थिरता, चिड़चिड़ापन, उदासीनता और शीघ्र घबड़ा जाने की प्रवृत्ति आ जाती है। गंभीर अवस्था में रोगी की संकल्प शक्ति का इतना ह्रास हो जाता है कि वह कई सप्ताह एवं माह तक विश्राम करने पर भी मानसिक तथा शारीरिक शक्ति को पुन: जाग्रत नहीं कर पाता। इस रोग में व्यक्ति को थकावट विशेष प्रकार के श्रमों से ही उत्पन्न होती है, जैसे व्यवसाय संबंधी वार्तालाप इत्यादि। इसमें जो कार्य रोगी को जितना ही अप्रिय होगा, रोगी की थकान तथा मन:श्रांति उतनी ही अधिक होगी। इस रोग में कभी कभी उपद्रव स्वरूप उन्माद की अवस्था उत्पन्न हो जाती है।
मन:श्रांति के स्थायी उपचार के लिये उसके उत्तेजक कारणों का पता लगाना अत्यंत आवश्यक है, जैसे मानसिक, चिंता, विषाक्तता (toxaemia), अथवा आघात। जीर्ण रोगियों के लिये पूर्ण विश्राम, उत्तेजक वातावरण में परिवर्तन तथा मनोनुकूल वार्तालाप आवश्यक हे। उपर्युक्त उपचार के अतिरिक्त रोगी को पौष्टिक आहार एवं दूध, फल आदि का अत्यधिक सेवन करना चाहिए तथा सुबह शाम टहलना एवं हलकी कसरत करना नितांत आवश्यक है। अनिद्रा की अवस्था के लिये मृदु प्रकार की निद्राकारी ओषधियों का सेवन करना उत्तम है। अन्य उपचार मनोवैज्ञानिक चिकित्सा के अंतर्गत करना चाहिए।
मियासथीनिया ग्रेविस
मियासथीनिया ग्रेविस एक neuromuscular बीमारी है जिसमें मरीज़ को मांसपेशियों में कमजोरी और थकावट महसूस होती है।
बौद्धिक अशक्‍तता
बौद्धिक अशक्‍तता (Intellectual disability) एक सामान्यीकृत मानसिक रोग है जिसमें व्यक्ति की संज्ञात्मक शक्ति (cognitive functioning) काफी हद तक न्यून होती है और दो या अधिक समायोजनात्मक व्यवहारों (adaptive behaviors) में कमी देखी जाती है। इसे पहले मानसिक मन्दता (Mental retardation) कहते थे।
मानसिक मंदता विकास संबंधित एक मानसिक अवस्था है, जो की 02% तक लोगों में पाई जाती है। मानसिक मंदता किसी भी वर्ग, धर्म, जाति, या लिंग के व्यक्ति को हो सकती है। सामान्यतः इसके लक्षण बाल्यावस्था या 18 साल के पहले ही नजर आने लगते हैं।
मानसिक मंदता से ग्रसित बच्चो कों निम्नलिखित लक्षण से पहचान सकते हैं -मानसिक मंदता होने के कई संभावित कारण हो सकते है, जैसे,आज भी भारत के ग्रामीण क्षेत्रों में मानसिक रूप से मंद बच्चों को ‘पागल' कहा जाना एवं माना जाना आम है। इसके अलावा भी, मानसिक मंदता के प्रति विभिन्न भ्रांतियाँ व्याप्त हैं, जैसे-
इस वैज्ञानिक युग में उपरोक्त मान्यताओं का कोई आधार नहीं है। मानसिक मन्दता न तो बुरी आत्माओं के प्रभाव से होती है और न ही झाड़-फूंक से उसे खत्म किया जा सकता है। वास्तव में मानसिक मन्दता एक मानसिक अवस्था है, कोई छुआछूत का रोग नहीं कि मानसिक मन्द व्यक्ति को छूने, साथ खेलने या बैठने से किसी को हो जाये। मानसिक मन्दता के बहुत सारे संभावित कारणों का पता लगाया जा चुका है।
मानसिक मंदता एक आजीवन रहने वाली अवस्था है जिसके पूर्ण उपचार के लिए कोई दवा नहीं खोजी जा सकी है, अतः इसके इलाज के लिए,यदि किसी बच्चे को मानसिक मंदता हो तो उसके विकास में माता-पिता बहुत योगदान दे सकते हैं, जैसे ,मानसिक मंदता से ग्रसित बच्चों तथा उनके माता-पिता के लिए भारत सरकार ने कई कानून व संस्थाएं बनाई है, जिनके अंतर्गत बच्चे को जिले के सदर अस्पताल से इस अवस्था का प्रमाण पत्र मिलता है। इस प्रमाण पत्र को दिखाने पर रेल यात्रा में रियायत, प्रोत्साहन राशि, सरकारी नौकरियों में विषेश प्रावधान, अभिभावकों को आयकर में छूट जैसी कई सुविधाएँ प्राप्त करने का अधिकार मिलता है। राष्ट्रीय न्यास द्वारा इन बच्चों के लिए कई कल्याणकारी योजनायें चलाई जा रही हैं। मानसिक मंदता वाले बच्चों के प्रषिक्षण के लिए बहुत सी सरकारी तथा निजी संस्थाएं भी चलायी जाती हैं। सरकार के द्वारा इन बच्चों के लिए अंतर्राश्ट्रीय स्तर पर विषेश खेलों का आयोजन भी किया जाता है।
मानसिक मन्दता (Mental Retardation), मानसिक रूग्णता (Mental illness) से बिलकुल अलग है। नीचे दोनों में अन्तर दिए गए हैं।
डिफेंडर ऑफ डेमोक्रेसी पुरस्कार
यह पुरस्कार हर वर्ष अमेरिकी सांसदों द्वारा वैश्विक स्तर पर किए गए काम के लिए दिया जाता है। 2009 में यह पुरस्कार भारत के प्रख्यात बाल अधिकारकर्मी कैलाश सत्यार्थी को तथा पाकिस्तान में परवेज मुसर्रफ के खिलाफ वकीलों का आंदोलन चलाने वाले चौधरी ए अहसन को संयुक्त रूप से दिया गया।
राष्ट्रीय फिल्म पुरस्कार २००७
7 सितम्बर, 2009 को वर्ष 2007 के लिए 55वें राष्ट्रीय फिल्म पुरस्कार की घोषणा की गई। ये पुरस्कार 21 अक्टूबर को नई दिल्ली के विज्ञान भवन में राष्ट्रपति प्रतिभा पाटिल द्वारा प्रदान किया जाएगा। फीचर फिल्म पुरस्कारों के चयन के लिए निर्मित जूरी में
इस्लामिक यूनिवर्सिटी
पाकिस्तान की राजधानी इस्लामाबाद में स्थित यह विश्वविद्यालय इस्लामिक सिद्धांतों और इतिहास की शिक्षा के लिए दुनिया भर में मशहूर है।
दीपावली मेला
नानकमत्ता साहिब ऐतिहासिक महत्व का सिक्खों का सुविख्यात धार्मिक स्थान होने के साथ-साथ यहाँ लगने वाला दीपावली का मेला भी इस क्षेत्र का विशालतम मेला माना जाता है। इसमे 5 से 10 लाख लोगों की भीड़ जमा होती है। गुरूद्वारा श्री नानकमत्ता साहिब उत्तराखण्ड के ऊधमसिंहनगर जिले में स्थित है। यह दिल्ली से 275 किमी दूर है तथा मुरादाबाद से 130 किमी दूर है। अन्तिम रेलवे स्टेशन रुद्रपुर-सिटी और छोटी लाइन का स्टेशन खटीमा या किच्छा है। यह रुद्रपुर-सिटी से 58 किमी, खटीमा से 16 किमी तथा किच्छा से 38 किमी है।
दस दिनों तक चलने वाले मेले का दीपावली से दो दिन पूर्व शुभारम्भ हो जाता है। तीन दिनों तक तो सिख-पन्थ से लोगों के द्वारा बड़े-बड़े दीवान आयोजित किये जाते हैं। जिनमें उच्च कोटि के धार्मिक व्याख्यानकर्ता तथा रागी अपने भजन-कीर्तन तथा व्याख्यान देते हैं। इसके बाद आदिवासी रानाथारू जनजाति के लोगों के साथ-साथ इस क्षेत्र के सभी धर्मों के लोग और दूर-दराज से आने वाले दर्शनार्थियों का ताँता लगा रहता है। नानकमत्ता साहिब में आधुनिक सुविधाओं से युक्त 200 कमरों की एक सराय भी है। वह इस समय बिल्कुल भरी रहती है। इसके साथ ही मेलार्थियों के लिए अलग से टेण्ट लगाकर भी रहने की व्यवस्था गुरूद्वारा प्रबन्धक कमेटी, नानकमत्ता द्वारा की जाती है।
गुरू महाराज के दरबार साहिब में बारहों मास तीन स्थानों पर अनवरतरूप से लंगर चलता रहता है। इसलिए इस मेले में खाने का कोई होटल नहीं होता है। हाँ, चाट-मिष्ठान आदि की बहुत सी दुकाने होती हैं। सुबह से शाम और रात तक चलने वाले लंगर में लाखों लोग प्रतिदिन प्रसाद के रूप मे लंगर छकते हैं।
मेले की व्यवस्था सुचारूरूप से चलाने के लिए मेला-अवधि में यहाँ 24 घण्टे बाकायदा एक पुलिस कोतवाली अपना काम करती रहती है। आज की तेजी से भागती हुई जिन्दगी में भी इस मेले में 3-4 अस्थायी टेण्ट टाकीज, 2-3 नाटक कम्पनियाँ, सरकस, 10-15 झूले, मौत का कुआँ और इन्द्र-जाल, काला-जादू आदि अनेकों मनोरंजन के साधन यहाँ पर होते हैं। वस्त्रों, खिलौनों और घरेलू सामानों की तो इस मेले में हजारों दूकानें होती हैं। इसके साथ ही यहाँ पर तलवारों, कृपाणों, भाला, बरछी और लाठी-डण्डों की भी सैकड़ों दूकानें सजी होतीं हैं।
जनमानस
जनमानस^ जनमानस हिंदी भाषा के क्षेत्र में उठाया गया १ अभूतपूर्व कदम है ! जनमानस एक हिंदी मंच है जो आपको हिंदी भाषियों के साथ चर्चा के लिए एक मंच प्रदान करता है ! यह फोरम पूर्ण रूप से हिंदी व हिंदी प्रेमियों को समर्पित है ! इस फोरम का गठन २ अक्टूबर २००९ को हुआ था ! इसका मुख्यालय उदयपुर राजस्थान भारत में है ! -- ०७:०५, २१ अक्टूबर २००९ (UTC)
इस फोरम में हिंदी भाषा के इतिहास एवं विकास, साहित्य, कविता, रचनाओं के विषय पर चर्चा की जाती है !  भारतीय विषय जैसे की संस्कृति, इतिहास, भौगोलिक, अर्थव्यवस्था, राजनीतिक, धार्मिक, त्यौहार, कलात्मक, दर्शन, शिक्षा व और भी बहुत से विषयो पर चर्चा की जाती है ! भारतीय जीवन शैली जैसे की सिनेमा-संगीत, नाटक, रंगमंच, टेलीविजन, रेडियो, हास्य व व्यंग्य, खेल, फैशों खान पान व आजकल की बातो का समावेश है !  तकनीकी विषयो जैसे की विज्ञान सम्बन्धी, कंप्यूटर सम्बन्धी {विभिन्न भाषाओ}, डिजाइनिंग सम्बन्धी चर्चा के लिए भी एक अलग मंच का गठन किया गया है !-- ०७:०५, २१ अक्टूबर २००९ (UTC)
मर्कोसुर
मर्कोसुर या मर्कोसुल (स्पेनी: "Mercado Común del Sur", पुर्तगाली: "Mercado Comum do Sul", गुआरानी: "Ñemby Ñemuha", हिन्दी: दक्षिणी साझा बाजार) दक्षिण अमेरिकी देशों का एक क्षेत्रीय व्यापार संगठन है जिसके सदस्य अर्जेंटीना, ब्राजील, उरुग्वे और पैराग्वे हैं। संगठन की स्थापना सन १९९१ में एसन्शियन संधि के द्वारा की गयी थी, जिसे १९९४ में संशोधित कर ऑरो प्रेटो संधि का रूप दिया गया। इस संगठन का उद्देश्य सदस्य देशों के बीच मुक्त व्यापार के अतिरिक्त लोगों, माल और मुद्रा का मुक्त प्रवाह है। संगठन का मुख्यालय उरुग्वे की राजधानी मोंटेवीडियो में है और इसकी आधिकरिक भाषायें पुर्तगाली, स्पेनी और गुआरानी हैं।
वर्तमान में चिली, बोलीविया, कोलम्बिया, ईक्वाडोर और पेरू को सहयोगी सदस्य का दर्जा दिया गया है। वेनेजुएला ने सदस्यता समझौते पर १७ जून, २००६ को हस्ताक्षर किए, पर एक पूर्ण सदस्य बनने से पहले वेनेजुएला को पैराग्वे और ब्राजील की संसदों द्वारा इसका अनुमोदन चाहिए। दिसम्बर २००४ के राष्ट्रपति शिखर सम्मेलन में मर्कोसुर संसद की स्थापना पर सहमति हुई थी। इस संसद मे प्रत्येक सदस्य देश के १८ प्रतिनिधि वांछित हैं।
वेबउदयपुर
वेबउदयपुर (WebUdaipur) उदयपुर शहर के विद्यार्थियों द्वारा बनाया गया एक वेब पोर्टल है। इसकी नींव उदयपुर शहर के कुछ विद्यार्थियों ने मिलकर रखी थी। इस साईट के प्रतिष्ठापक आकाश वेदी है।
यह जालस्थल ८ मई २००९ को अस्तित्व में आया था। उदयपुर के कुछ विद्यार्थियों के मन की ठोस रुपरेखा व अनिंद्य प्रारुप के धरातल पर इस साईट की नींव रखी गयी। इस साईट में उदयपुर शहर से संबंधित लगभग सभी जानकारियाँ उपलब्ध हैं। उदयपुर शहर पर्यटन की दृष्टि से विश्व का एक बड़ा केंद्र है, इसलिए पर्यटकों को इस शहर के बारे में जानने की उत्सुकता रहती है, इसी सोच को मद्देनज़र रखते हुए इस साईट का गठन किया गया था। इसमें उदयपुर (मेवाड़) के इतिहास का वर्णन है। यह साईट कई अबूझे तथ्यों को उजागर करती है। सभी स्थलों का सचित्र मनमोहक वर्णन तो पर्यटकों के लिए सोने पर सुहागा है। इस साईट में उदयपुर वासियों के लिए भी कई प्रकार की सुविधायें हैं। जैसे की शहर के विभिन्न स्थलों की जानकारियाँ शिक्षा के स्त्रोतों की जानकारियाँ, उदयपुर की मुख्य खबरें, नौकरियां, घर, फोरम आदि जानकारियाँ उपलब्ध है। अतः यह एक पूर्ण साईट है उदयपुर शहर वासियों व पर्यटकों के लिए।
एंडियन समुदाय
एंडियन समुदाय (स्पेनी: "Comunidad Andina") या एंडियन देशों का समुदाय दक्षिण अमेरिकी देशों का एक व्यापार गुट है जिसके सदस्य बोलीविया, कोलम्बिया, ईक्वाडोर और पेरू हैं। इस व्यापार गुट को १९९६ तक एंडियन संधि के नाम से जाना जाता था और १९६९ में कार्टागेना समझौते पर हस्ताक्षर के साथ यह अस्तित्व में आया था। इसका मुख्यालय पेरू की राजधानी लीमा में स्थित है।
एंडियन देशों का समुदाय के ४७,००,००० वर्ग किलोमीटर, क्षेत्र मे लगभग ९.८ करोड़ लोग रहते हैं, जिनका सकल घरेलू उत्पाद २००५ में ७४५.३ अरब अमेरिकी डॉलर था, इसमें वेनेजुएला सम्मिलित है जो उस समय एक सदस्य देश था।
ऑस्ट्रियाई विदेशी सेवा
ऑस्ट्रियाई विदेशी सेवा के एक गैर लाभ पहल, Andreas Maislinger द्वारा 1992 में की स्थापना की है। संगठन के एक विकल्प के ऑस्ट्रियाई राष्ट्रीय सेवा के लिए पूरी दुनिया में स्थान प्रदान करता है। नियमित रूप से नौ महीने के वैकल्पिक राष्ट्रीय सेवा (Zivildienst) एक 12 महीने की सेवा के द्वारा अपने साथी विदेश संगठनों में से एक में प्रतिस्थापित है। वहाँ जरूरतों में काफी भिन्नता है। ऑस्ट्रिया विदेश सेवा एक संस्था है जो अनिवार्य सैन्य सेवा युवा पुरुष Austrians के लिए एक विकल्प प्रदान करता है। इसका मुख्य सामाजिक कार्य करना है और विध्वंस स्मारक सेवा पे केंद्रित है।
सेवा के प्रकार
ऑस्ट्रिया के विदेश सेवा Zivildienst की तीन अलग अलग प्रकार की विकल्प प्रदान करती हैं:
भागीदार
हंगरी
ऊतक परीक्षा
ऊतक परीक्षा (अंग्रेज़ी: बाइऑप्सी) निदान के लिए जीवित प्राणियों के शरीर से ऊतक (टिशू) को अलग कर जो परीक्षण किया जाता है उसे कहते हैं। अर्बुद (ट्यूमर) के निदान की अन्य विधियाँ उपलब्ध न होने पर, संभावित ऊतक के अपेक्षाकृत एक बड़े टुकड़े का सूक्ष्म अध्ययन ही निदान की सर्वोत्तम रीति है। शल्य चिकित्सा में इसकी महत्ता अधिक है, क्योंकि इसके द्वारा ही निदान निश्चित होता है तथा शल्य चिकित्सक को आँख बंदकर करने के बदले उचित उपचार करने का मार्ग मिल जाता है।
ऊतक-परीक्षा-विधि रोग के प्रकार और शरीर में उसकी स्थिति पर निर्भर रहती है। जब अर्बुद सतह पर स्थित रहता है तब यह परीक्षा अर्बुद को काटकर की जाती है। किंतु जब वह गहराई में स्थित रहता है तब ऊतक का एक छोटा टुकड़ा पोली सुई (इंजेक्शन) द्वारा चूसकर अलग किया जा सकता है। यह "सुई-उतक-परीक्षण" (नीडिल-बाइऑप्सी) कहलाता है। ऊतक के इस तरह अलग करने के बाद रोगविज्ञानी (पैथालोजिस्ट) उसे हिम के समान जमाकर और उसके सूक्ष्मातिसूक्ष्म अनुप्रस्थ काट लेकर, कुछ मिनटों में ही निदान कर लेता है। स्तवग्रंथि अर्बुद जैसे रोगों में, निदान की तुरंत आवश्यकता होने के कारण, यही विधि उपयोग में लाई जाती है, अन्यथा साधारणत: ऊतक का स्थिरीकरण करके और उसे सुखाकर मोम में जमा दिया जाता है। इसके बाद उससे एक इष्टिका (ब्लाक) काट ली जाती है। इस इष्टिका के सूक्ष्म अनुप्रस्थ काट (सेक्शन) लेकर, उन्हें उपयुक्त रंगों से रंजित किया जाता है। इस विधि में साधारणत: एक से लेकर तीन दिन तक लगते हैं। आजकल कई चिकित्डॉसक गुहांतदर्शन की सहायता से भी ऊतक-परीक्षा कर रहे हैं। गुहांतदर्शन भी संचालन का एक तरीका है, जिसमें शरीर के अंदर कैमरा डाला जाता है और कैमरे की सहायता से चिकित्डॉसक रोगी भाग तक पहुंच कर निरीक्षण करता है। उसके बाद उस अंग की ऊतक-परीक्षा होती है। ऊतक-परीक्षा के लिए चिकित्सक शल्य चिकित्सा विधि भी अपनाते हैं, जिससे शरीर के ग्रसित भाग का छोटा सा अंश काट कर प्रशिक्षण को भेजा जाता है। शल्य विधि वाली ऊतक-परीक्षा से गंभीर बीमारियों के इलाज में काफी मदद मिलती है। इस विधि से कैंसर के इलाज में भी मदद मिलती है। इससे शरीर के कैंसर ग्रसित अंग से संदिग्ध उभार या धब्बे आदि दूर किए जाते हैं। यह रोग को फैलने से रोकता है। रोगविज्ञानी नमूने के निरीक्षण में रोग फैलने की क्षमता पहचानता है। इसमें सूक्ष्मदर्शी से अन्य लक्षणों की भी जांच होती है। इन निरीक्षणों की पुन: जांच होती है जिसके बाद परिणाम चिकिसक को भेजे जाते हैं। रोग विस्तार क्षमता की पहचान ‘नकारात्मक’ और ‘सकारात्मक हाशिया’ से होती है। सकारात्मक परिणाम में कोशिका नमूने की आवश्यकता पड़ती है पर नकारात्मक में ऐसी आवश्यकता नहीं होती।
कुछ चिकित्सक ऊतक परीक्षण के विपक्ष में हैं, क्योंकि उनकी यह आशंका है कि ग्रंथियों के काटने से रोग शिराओं तथा लसीका तंत्रों द्वारा फैल जाता है, किंतु यह सिद्ध हो चुका है कि ऊतक परीक्षा द्वारा रोग बढ़ने की संभावना प्राय: नहीं रहती।
ट्वेन्टी ट्वेन्टी
ट्वेन्टी ट्वेन्टी (टी ट्वेन्टी) क्रिकेट का वह रूप है जिसमें दो टीमों के बीच में अधिकतम 20 ओवर (षटक) का मुकाबला होता है। इसमें केवल एक ही पारी का खेल होता है। इसका आरम्भ यूनाइटेड किंगडम में सन 2003 में हुआ था। हाल ही में खेल के इस प्रारूप ने बड़ी सफलता प्राप्त की है, क्योंकि खेल का समय नाटकीय ढंग से घट गया है जहां पहले एक दिवसीय मुकाबले मे लगभग पूरा दिन लग जाता था वहां इसका फैसला महज कुछ घंटों में ही हो जाता है।
2007 के आईसीसी विश्व ट्वेंटी 20 की लोकप्रियता के बाद कई टी -20 लीग शुरू हुए। बीसीसीआई ने 2008 में फ्रेंचाइज किया गया इंडियन प्रीमियर लीग शुरू किया था, जो 10 सीज़न में अब तक लगातार लोकप्रियता कायम रखता है। सितंबर 2017 में आईपीएल के अगले पांच वर्षों (2018-2011) के प्रसारण और डिजिटल अधिकारों को 2.55 बिलियन अमरीकी डॉलर में बेच दिया गया था, जिससे यह प्रति मैच में दुनिया की सबसे आकर्षक खेल लीग में से एक है। ग्लोबल वैल्यूएशन और कॉरपोरेट फाइनेंस सलाहकार डफ एंड फेल्प्स के अनुसार, आईपीएल ने 10 वीं संस्करण के बाद अपने ब्रांड वैल्यूएशन में 5.3 अरब अमेरिकी डॉलर की वृद्धि देखी है। बिग बैश लीग, बांग्लादेश प्रीमियर लीग, पाकिस्तान सुपर लीग, कैरेबियाई प्रीमियर लीग इसके बाद शुरू हुई और प्रशंसकों के साथ लोकप्रिय रहा। महिलाओं की बिग बैश लीग क्रिकेट ऑस्ट्रेलिया द्वारा 2015 में शुरू हुई थी।
मथुरा रेल दुर्घटना २००९
मथुरा रेल दुर्घटना २००९ २१ अक्टूबर, २००९ को भारत में हुई एक रेल दुर्घटना है जिसमें लगभग २२ लोग मारे गए थे। बुधवार सुबह दिल्ली जाने वाली गोवा संपर्कक्रांति एक्सप्रेस का इंजन मेवाड़ एक्सप्रेस की आख़िरी बोगी से टकरा गया। दुर्घटना के तुरन्त बाद रेल मन्त्रालय द्वारा जांच के आदेश दे दिए गए और यह जांच रेलवे आयोग द्वारा की गई।
रेलवे अधिकारियों के आरम्भिक आकलनों के अनुसार दुर्घटना का कारण मानवीय भूल बताया गया जो कि सिग्नल को अनदेखा करके रेल गाड़ी को उसी पटरी पर ले गया जहां मेवाड़ एक्सप्रेस पहले से ही खड़ी थी। मथुरा के बाजना पुल के पास उदयपुर से दिल्ली के निजामुद्दीन जाने वाली मेवाड़ एक्सप्रेस खड़ी थी कि पीछे से आ रही गोवा सप्तक्रांति एक्सप्रेस ने उसे टक्कर मार दी। टक्कर से गोवा एक्सप्रेस का इंजन मेवाड़ एक्सप्रेस के महिला डिब्बे में जा घुसा।
रेलवे सूत्रों के अनुसार मेवाड़ एक्सप्रेस को चेन खींचकर रोका गया था। प्रत्यक्ष दर्शियों के अनुसार पुलिस वाले कुछ अटिकट यात्रियों को पकड़ना चाह रहे थे। इसीलिए इस ट्रेन को वाजना पुल के पास रोका गया। पीछे से आ रही गोवा एक्सप्रेस को आगे ट्रेन के होने की जानकारी नहीं मिली और वह मेवाड़ एक्सप्रेस से जा टकराई।
भारत में रेल दुर्घटना
भारत का रेल तन्त्र दुनिया के सबसे बड़े तन्त्रों में से एक हैं। भारतीय रेलगाड़ियों में हर दिन सवा करोड़ से अधिक लोग यात्रा करते हैं। एक अनुमान के अनुसार देश में प्रति वर्ष औसतन ३०० छोटी-बड़ी रेल दुर्घटनाएँ होती हैं। भारत में वर्ष २००० से बाद घटित हुई रेल दुर्घटनाओं का घटनाक्रम इस प्रकार है:-
शलाका सम्मान
शलाका सम्मान हिंदी अकादमी को ओर से दिया जाने वाला सर्वोच्च सम्मान है। हिन्दी जगत में सशक्त हस्ताक्षर के रूप में विख्यात तथा हिन्दी भाषा और साहित्य के क्षेत्र में समर्पित भाव से काम करने वाले मनीषी विद्वानों, हिन्दी के विकास तथा संवर्धन में सतत संलग्न कलम के धनी, मानव मन के चितरों तथा मूर्धन्य साहित्यकारों के प्रति अपने आदर और सम्मान की भावना को व्यक्त करने के लिए हिन्दी अकादमी प्रतिवर्ष एक श्रेष्ठतम साहित्यकार को शलाका सम्मान से सम्मानित करती है। सम्मान स्वरूप, 5 लाख/-रुपये की धनराशि, प्रशस्ति-पत्र एवं प्रतीक चिह्‌न आदि प्रदान किये जाते हैं। अकादमी द्वारा अब तक निम्नलिखित साहित्यकारों को शलाका सम्मान" से सम्मानित किया जा चुका है :-
2018_2019 विश्वनाथ त्रिपाठी( साहित्यकार व आलोचक)
द चिल्ड्रेन्स लीगल सेंटर
यह ब्रिटेन स्थित दुनिया भर में बच्चों के मानवाधिकार को बढ़ावा देने के लिए काम करने वाला एक गैर-सरकारी संगठन है। यह गैर लाभकारी संगठन बच्चों तथा उनकी देखभाल करने वाले लोगों के लिए कानूनी सलाह की व्यवस्था करता है। इसे वर्ष 2009 में गांधी अंतरराष्ट्रीय शांति पुरस्कार प्रदान किया गया।
महाराजाधिराज कामेश्वर सिंह कल्याणी फाउंडेशन
यह 1989 में दरभंगा की महारानी काम सुंदरी देवी द्वारा स्थापित विरासत की वस्तुओं पर आधारित फाउंडेशन है। इसका उद्देश्य राज परिवार के इतिहास से जुड़ी चीजें संरक्षित करना है। फाउंडेशन के ट्रस्टी में पटना विश्वविद्यालय के प्राध्यापक प्रो॰ हेतुकर झा, प्रो॰ सुरेंद्र गोपाल और प्रो॰ जगन्नाथ ठाकुर के अलावा डोनर ट्रस्टी में स्वयं महारानी कामसुंदरी देवी हैं।
दास्तान एक जंगली राज की
आजादी के बाद की पंजाब (भारत) की सबसे प्रसिद्ध साहित्यकारों में से एक अजीत कौर की किताब घर से प्रकाशइत इस कहानि संग्रह में कुल 15 कहानियाँ हैं। इसमें वर्तमान समय और समाज पर सटीक टीकाएँ हैं। इनमें बेकसूर लोगों के कत्ल के साथ ही पेड़ों के कटने और पंछियों के मरने, चीटीयों के बेघर होने, नदियों के सूखने और जंगलों की आखरी पुकार भी सुनाई देती है। इसमें स्याह और सफेद, शहरी और गाँव की, देश की और परदेश की, आदमी और औरत की तथा और भी कितनों की दुनिया है। इनमें दिल्ली और मुंबई के अनेक रंग हैं। इसमें दाद देने वाले हैं, भिखारी हैं, देवर-भाभी हैं, मामी हैं और क्लर्क-महाराज भी हैं। ये साधआरण लोगों की असाधारण कहानियाँ हैं।
हठयोग
हठयोग चित्तवृत्तियों के प्रवाह को संसार की ओर जाने से रोककर अंतर्मुखी करने की एक प्राचीन भारतीय साधना पद्धति है, जिसमें प्रसुप्त कुंडलिनी को जाग्रत कर नाड़ी मार्ग से ऊपर उठाने का प्रयास किया जाता है और विभिन्न चक्रों में स्थिर करते हुए उसे शीर्षस्थ सहस्रार चक्र तक ले जाया जाता है। हठयोग प्रदीपिका इसका प्रमुख ग्रंथ है।
हठयोग, योग के कई प्रकारों में से एक है। योग के अन्य प्रकार ये हैं- मंत्रयोग, लययोग, राजयोग। हठयोग के आविर्भाव के बाद प्राचीन 'अष्टांग योग' को 'राजयोग' की संज्ञा दे दी गई।
हठयोग साधना की मुख्य धारा शैव रही है। यह सिद्धों और बाद में नाथों द्वारा अपनाया गया। मत्स्येन्द्र नाथ तथा गोरख नाथ उसके प्रमुख आचार्य माने गए हैं। गोरखनाथ के अनुयायी प्रमुख रूप से हठयोग की साधना करते थे। उन्हें नाथ योगी भी कहा जाता है। शैव धारा के अतिरिक्त बौद्धों ने भी हठयोग की पद्धति अपनायी थी। इस योग का महत्व वर्तमान काल मे उतना ही है जितना पहले था ।
हठयोग के बारे में लोगों की धारणा है कि हठ शब्द के हठ् + अच् प्रत्यय के साथ 'प्रचण्डता' या 'बल' अर्थ में प्रयुक्त होता है। हठेन या हठात् क्रिया-विशेषण के रूप में प्रयुक्त करने पर इसका अर्थ बलपूर्वक या प्रचंडता पूर्वक, अचानक या दुराग्रहपूर्वक अर्थ में लिया जाता है। 'हठ विद्या' स्त्रीलिंग अर्थ में 'बलपूर्वक मनन करने' के विज्ञान के अर्थ में ग्रहण किया जाता है। इस प्रकार सामान्यतः लोग हठयोग को एक ऐसे योग के रूप में जानते हैं जिसमें हठ पूर्वक कुछ शारीरिक एवं मानसिक क्रियाएं की जातीं हैं। इसी कारण सामान्य शरीर शोधन की प्रक्रियाओं से हटकर की जाने वाली शरीर शोधन की षट् क्रियाओं (नेति, धौति, कुंजल वस्ति, नौलि, त्राटक, कपालभाति) को हठयोग मान लिया जाता है। जबकि ऐसा नहीं है। षटकर्म तो केवल शरीर शोधन के साधन है वास्तव में हठयोग तो शरीर एवं मन के संतुलन द्वारा राजयोग प्राप्त करने का पूर्व सोपान के रूप में विस्तृत योग विज्ञान की चार शाखाओं में से एक शाखा है।
साधना के क्षेत्र में हठयोग शब्द का यह अर्थ बीज वर्ण ह और ठ को मिलाकर बनाया हुआ शब्द के अर्थ में प्रयुक्त किया जाता है। जिसमें ह या हं तथा ठ या ठं (ज्ञ) के अनेको अर्थ किये जाते हैं। उदाहराणार्थ ह से पिंगला नाड़ी दहिनी नासिका (सूर्य स्वर) तथा ठ से इड़ा नाडी बॉंयी नासिका (चन्द्रस्वर)। इड़ा ऋणात्मक (-) उर्जा शक्ति एवं पिगंला धनात्मक (+) उर्जा शक्ति का संतुलन एवं इत्यादि इत्यादि। इन दोनों नासिकाओं के योग या समानता से चलने वाले स्वर या मध्यस्वर या सुषुम्ना नाड़ी में चल रहे प्राण के अर्थ में लिया जाता है। इस प्रकार ह और ठ का योग प्राणों के आयाम से अर्थ रखता है। इस प्रकार की प्राणायाम प्रक्रिया ही ह और ठ का योग अर्थात हठयोग है, जो कि सम्पूर्ण शरीर की जड़ता को सप्रयास दूर करता है प्राण की अधिकता नाड़ी चक्रों को सबल एवं चैतन्य युक्त बनाती है ओर व्यक्ति विभिन्न शारीरिक, बौद्धिक एवं आत्मिक शक्तियों का विकास करता है।
स्थूल रूप से हठ योग अथवा प्राणायाम क्रिया तीन भागों में पूरी की जाती है -
इस प्रकार सप्रयास प्राणों को अपने नियंत्रण से गति देना हठयोग है। यह हठयोग राजयोग की सिद्धि के लिए आधारभूमि बनाता है। बिना हठयोग की साधना के राजयोग (समाधि) की प्राप्ति बड़ा कठिन कार्य है। अतः हठयोग की साधना सिद्ध होने पर राजयोग की ओर आगे बढ़ने में सहजता होती है।
आसनों की संख्या और उनका वर्णन अलग-अलग ग्रन्थों में अलग-अलग हैं। कहीं-कहीं तो एक ही नाम से किसी दूसरे आसन का वर्णन मिलता है। । अधिकांश आरम्भिक आसन प्रकृति से प्रेरित हैं।
नाड़ी
चिकित्सा विज्ञान में हृदय की धड़कन के कारण धमनियों में होने वाली हलचल को नाड़ी या नब्ज़ (Pulse) कहते हैं। नाड़ी की धड़कन को शरीर के कई स्थानों पर अनुभव किया जा सकता है। किसी धमनी को उसके पास की हड्डी पर दबाकर नाड़ी की धड़कन को महसूस किया जा सकता है। गर्दन पर, कलाइयों पर, घुटने के पीछे, कोहनी के भीतरी भाग पर तथा ऐसे ही कई स्थानों पर नाड़ी-दर्शन किया जा सकता है।
भारतीय चिकित्सा पद्धति में नाड़ी-दर्शन का बहुत महत्व है। चरक संहिता की परम्परा के प्रवर्त्तक महर्षि भारद्वाज ने तो स्पष्ट कहा हैः-
यहाँ "दर्शनस्पर्शनप्रश्नैः परीक्षेताथ रोगिणम्" का अर्थ है, "दर्शन, स्पर्शन और प्रश्नों से रोगियों का परीक्षण करना चाहिए"।
इसी तरह महात्मा रावण, कणाद, भूधर एवं बसवराज आदि का यह कथन है कि दीपक के सामने जैसे सब पदार्थ स्पष्ट दिखाई देते हैं, इसी प्रकार स्त्री, पुरुष, बाल-वृद्ध मूक उन्मत्तादि किसी भी अवस्था में क्यों न हो, नाड़ी इसके व्यस्त-समस्त-द्वन्द्वादि दोषों का पूरा ज्ञान करा देती है।
चरक संहिता के कर्ता महर्षि अग्निवेश के सहाध्यायी महर्षि भेड़ ने भी कहा हैः-
यहाँ स्वर-परीक्षा का तात्पर्य सभी प्रकार के यथा-नासा वाणी, फुस्फुस, हृदय, अन्त्र आदि में स्वतः उत्पन्न की गयी ध्वनियों से है। स्वर नासिका से निकली वायु को भी कहते हैं।
मांस
मांस, माँस या गोश्त उन जीव ऊतकों और मुख्यतः मांसपेशियों को कहते हैं, जिनका सेवन भोजन के रूप में किया जाता है। मांस शब्द, को आम बोलचाल और व्यावसायिक वर्गीकरण के आधार पर भूमि पर रहने वाले पशुओं के गोश्त के संदर्भ मे प्रयोग किया जाता है (मुख्यत: कशेरुकी: स्तनधारी, पक्षी और सरीसृप), जलीय मतस्य जीवों का मांस मछली की श्रेणी में जबकि अन्य समुद्री जीव जैसे कि क्रसटेशियन, मोलस्क आदि समुद्री भोजन की श्रेणी में आते हैं। वैसे यह वर्गीकरण पूर्णत: लागू नहीं होता और कई समुद्री स्तनधारी जीवों को कभी मांस तो कभी मछली माना जाता है। पोषाहार की दृष्टि से मानव के भोजन में मांस, प्रोटीन, वसा और खनिजों का एक आम और अच्छा स्रोत है। सभी पशुओं और पौधों से प्राप्त भोजनों में, मांस को सबसे उत्तम के साथ सबसे अधिक विवादास्पद खाद्य पदार्थ भी माना जाता है। जहां पोषण की दृष्टि से मांस एक पोषाहार हैं वहीं विभिन्न धर्म इसके सेवन से अपने अनुयायियों को दूर रहने की सलाह देते हैं। जो पशु पूर्ण रूप से अपने भोजन के लिए मांस पर निर्भर होते हैं उन्हें मांसाहारी कहा जाता है, इसके विपरीत, वनस्पति खाने वाले पशुओं को शाकाहारीमांस जानवरों का मांस है जिसे भोजन के रूप में खाया जाता है।[1] प्रागैतिहासिक काल से ही मनुष्य मांस के लिए जानवरों का शिकार और हत्या करता रहा है। सभ्यता के आगमन ने मुर्गियों, भेड़ों, खरगोशों, सूअरों और मवेशियों जैसे जानवरों के प्राणी पालन की अनुमति दी। यह अंततः बूचड़खानों की सहायता से औद्योगिक पैमाने पर मांस उत्पादन में उनके उपयोग का कारण बना।
मांस मुख्य रूप से पानी, प्रोटीन और वसा से बना होता है। यह खाने योग्य कच्चा है, लेकिन आम तौर पर इसे विभिन्न तरीकों से पकाकर और मसालेदार बनाके या संसाधित करने के बाद खाया जाता है। असंसाधित मांस बैक्टीरिया और कवक द्वारा संक्रमण और अपघटन के परिणामस्वरूप घंटों या दिनों के भीतर खराब या सड़ जाएगा।
मांस अर्थव्यवस्था और संस्कृति में महत्वपूर्ण है, भले ही इसका बड़े पैमाने पर उत्पादन और खपत मानव स्वास्थ्य और पर्यावरण के लिए जोखिम पैदा करने के लिए निर्धारित किया गया है। कई धर्मों के नियम हैं जिनमें मांस खाया जा सकता है या नहीं खाया जा सकता है। मांस खाने की नैतिकता, मांस उत्पादन के पर्यावरणीय प्रभावों या उपभोग के स्वास्थ्य प्रभावों के बारे में चिंताओं के कारण शाकाहारी और शुद्ध शाकाहारी मांस नहीं खा सकते हैं।
सभी मांसपेशियों के ऊतकों में प्रोटीन की मात्रा बहुत अधिक होती है, जिसमें सभी आवश्यक अमीनो एसिड होते हैं, और ज्यादातर मामलों में जिंक, विटामिन बी12, सेलेनियम, फास्फोरस, नियासिन, विटामिन बी6, कोलीन, राइबोफ्लेविन और आयरन का एक अच्छा स्रोत होता है।
मांस किसी जानवर को मारकर और उसका मांस काटकर उत्पादित किया जाता है। इन प्रक्रियाओं को क्रमशः पशुबध और कसाईखाना कहा जाता है। कृत्रिम परिवेशीय मांस उत्पादन में अनुसंधान चल रहा है; यानी जानवरों के शरीर के बाहर। कहते हैं। जो पौधे छोटे जीवों और कीड़े का सेवन करते हैं मांसभक्षी पादप कहलाते है।
परिधीय तंत्रिका तंत्र
परिधीय तंत्रिका तंत्र (peripheral nervous system), तंत्रिका तंत्र का वह भाग है जो संवेदी न्यूरॉनों तथा दूसरे न्यूरानों से बनती है जो केन्द्रीय तंत्रिका तंत्र को परिधीय तंत्रिका तंत्र से जोड़ते हैं। इसमें केवल तंत्रिकाओं का समूह है, जो मेरूरज्जु से निकलकर शरीर के दोनों ओर के अंगों में विस्तृत है।
मेरुवक्रता
मेरुवक्रता या स्कोलिओसिस (scoliosis) के रोग के कारण मेरुदण्ड सीधी न रहकर किसी एक तरफ झुक जाती है। इससे ज्यादातर छाती और पीठ के नीचे के हिस्से प्रभावित होते हैं। इसे 'रीढ़ वक्रता' या 'पार्श्वकुब्जता' भी कहते हैं।
आमतौर पर स्कोलियोसिस की शुरूआत बचपन या किशोरावस्था में होती है। जब शरीर की वृद्धि या बढ़त (शारीरिक विकास) रुक जाती है, तब तक यह झुकाव साफ नजर आने लगता है। कई बार देखा जाता है कि रीढ़ मुड़कर अंग्रेजी के ‘ऽ’ अक्षर के आकार की हो गई है। इस समस्या के किसी ठोस कारण का अभी तक पता नहीं चल सका है। यदि समय रहते इसका उपचार न कराया जाए तो यह शरीर में विकृति व विकलांगता पैदा कर सकती है। रीढ़ की हड्डी में किसी जन्मजात असामान्यता के चलते या रीढ़ की हड्डी के दुर्घटना का शिकार हो जाने पर भी स्कोलियोसिस हो सकती है। कभी-कभी श्रोणि प्रदेश के झुक जाने के कारण एक पैर छोटा, एक पैर बड़ा हो जाता है। नतीजतन रीढ़ भी झुक जाती है। अगर स्कोलियोसिस के सही कारण का पता चल जाए जैसे कि यह स्लिपडिस्क की वजह से है तो ‘बेडरेस्ट’ के जरिए, पैरों की लम्बाई असमान होने की वजह से है तो विशेष किस्म के आर्थोपैडिक जूतों के उपयोग से इससे बचा जा सकता है। यदि रीढ़ का झुकाव लगातार होता रहे तो आर्थोपैडिक सर्जन से परामर्श करके शल्यक्रिया भी कराई जा सकती है।